b'\n_START_ARTICLE_\nKarksi \xc3\xbcrgorg\n_START_PARAGRAPH_\nKarksi \xc3\xbcrgorg (ka Halliste \xc3\xbcrgorg) on kaitstav \xc3\xbcrgorg Sakala k\xc3\xb5rgustikul. Org asub Viljandi maakonnas Mulgi vallas. Org on kaitse all alates 1964. aastast, praegune Karksi maastikukaitseala on moodustatud 2016. aastal.\n_START_SECTION_\nKirjeldus\n_START_PARAGRAPH_\n\xc3\x9crgorg on Karksi-Nuia kohal j\xc3\xa4rsuveeruline (n\xc3\xb5lvad on 30\xe2\x80\x9335\xc2\xb0 kaldega) ja s\xc3\xbcgav (kuni 32 m) ning pakub kauneid maastikuvaateid. \xc3\x9crgoru laius on 400\xe2\x80\x93800 m, n\xc3\xb5lvadel leidub allikaid. Orus voolab Halliste j\xc3\xb5gi, millele on paisutatud Linnaveske j\xc3\xa4rv ja Karksi j\xc3\xa4rv.'